ΓΡΑΠΤΗ ΕΡΩΤΗΣΗ E-2838/96 υποβολή: Marianne Thyssen (PPE) προς την Επιτροπή (25 Οκτωβρίου 1996)

Θέμα: Μελέτη για τον αντίκτυπο της προτάσεως οδηγίας του Ευρωπαϊκού Κοινοβουλίου και του Συμβουλίου σχετικά με τα προϊόντα κακάο και σοκολάτας που προορίζονται για τη διατροφή του ανθρώπου.

Στις 30 Μαΐου 1996 η Επιτροπή υπέβαλε την πρόταση οδηγίας της σχετικά με τα προϊόντα κακάο (οδ. CΟΜ (95)722 ((ΕΕ C 231 της 9.8.1996, σελ. 1. )). Η Επιτροπή δεν αγνοεί ασφαλώς ότι η εν λόγω πρόταση αποτελεί αντικείμενο εντονότατης συζήτησης η οποία, κατόπιν περαιτέρω εξετάσεως, προκαλείται κυρίως από μελέτες που προέρχονται από ομάδες συμφερόντων. Για να υπολογιστεί πλήρως και ακριβώς ο αντίκτυπος της προτάσεως οδηγίας τόσο στην λειτουργία της εσωτερικής αγοράς όσο και στις οικονομικές επιπτώσεις που θα έχει για τις αναπτυσσόμενες χώρες απαντούνται αντικειμενικά δεδομένα, ανεπηρέαστα από συμφέροντα.

1. Γνωρίζειη Επιτροπή εάν υφίσταται μελέτη που να περιλαμβάνει τέτοια στοιχεία;

2. Σε ποια στοιχεία βασίστηκε η Επιτροπή κατά την εκπόνηση της προτάσεως οδηγίας;

3. Εάν αυτη τη στιγμή δεν διατίθενται τέτοια στοιχεία, προτίθεται η Επιτροπή να αναθέσει την σύνταξη τέτοιας μελέτης;

Απάντηση του κ. Βangemann εξ ονόματος της Επιτροπής (2 Δεκεμβρίου 1996)

1. Η Επιτροπή έλαβε γνώση της έκθεσης του καθηγητή Kees Burger του Πανεπιστημίου του Άμστερνταμ σε συνεργασία με το Ολλανδικό Υπουργείο Ανάπτυξης, με θέμα την ευρωπαϊκή αγορά σοκολάτας και τα αποτελέσματα της πρότασης οδηγίας για τα προϊόντα του κακάο και της σοκολάτας στις τιμές τους.

2. Στο πλαίσιο των προπαρασκευαστικών εργασιών για την έγκριση της ως άνω πρότασης, η Επιτροπή έλαβε υπόψη της τα οικονομικά στοιχεία που παρασχέθηκαν από τη Γραμματεία της Icco (Διεθνής Οργανισμός Cocoa), και από την Caobisco (Σύνδεσμος βιομηχανιών σοκολάτας, μπισκότων και γλυκών της ΕΟΚ), ιδίως για την αξιολόγηση των επιπτώσεων της χρήσης φυτικών λιπών στην αγορά του κακάο μεταξύ άλλων και στις τιμές. Η Επιτροπή κατέληξε στο συμπέρασμα ότι η πρότασή της δεν θα προκαλέσει αρνητικές επιπτώσεις για την παγκόσμια αγορά του κακάο. Εντούτοις θεωρεί ότι, για να είναι ρεαλιστική, κάθε αξιολόγηση θα πρέπει να πραγματοποιηθεί διαφορετικών υποθέσεων, δεδομένου ότι η πρότασή της, λόγω της αρχής της επικουρικότητας, αναθέτει στα κράτη μέλη να αποφασίσουν εάν θα εγκρίνουν ή όχι την προσθήκη φυτικών λιπών εκτός του βουτύρου του κακάο κατά την παρασκευή της σοκολάτας.

Εξάλλου, η Επιτροπή υπενθυμίζει ότι, κατά την έγκριση της εν λόγω πρότασης, εξέτασε επίσης τα στοιχεία που συνδέονται με την κατάσταση στην εσωτερική αγορά και, ιδίως, τα ουσιαστικά εμπόδια στην ελεύθερη κυκλοφορία προϊόντων σοκολάτας στην Κοινότητα, την πληροφόρηση του καταναλωτή και τις διεθνείς υποχρεώσεις της Κοινότητας.

3. Κατόπιν του κοινού αιτήματος της Επιτροπής και των κυρίων χώρες της Αφρικής, της Καραϊβικής και του Ειρηνικού (ΑΚΕ), και ιδίως το Καμερούν, εκτελείται μακροοικονομική μελέτη με θέμα ιδίως τις επιπτώσεις των διακυμάνσεων της τιμής του κακάο και της αναθεώρησης της ευρωπαϊκής οδηγίας που σχετίζεται με τη σύνθεση της σοκολάτας στην οικονομία του Καμερούν. Η μελέτη αυτή που έχει προγραμματισθεί για το Καμερούν θα μπορούσε μελλοντικά να επεκταθεί και σε άλλες χώρες, ιδίως τις χώρες ΑΚΕ. Τα συμπεράσματα της μελέτης αυτής αναμένονται στα τέλη του έτους.